Folketing
2012-05-22

For det første har regeringen netop annonceret, at man vil komme med en skattereform i løbet af i år. I den er noget af det, vi selvfølgelig skal se på, hvordan vi kan sænke skatten på arbejde. For det andet har regeringen i øvrigt også annonceret, at man vil se på registreringsafgiften. Det skal bare være en provenuneutral omlægning, og så må vi tage drøftelsen der. Men jeg vil bare lige tage udgangspunkt i det eksempel, som hr. Ole Birk Olesen kom med. Han kom med et eksempel med en amerikansk familie, som var på velfærdsydelser og havde råd til to biler, og så drog han en parallel til en enlig mor. Jeg tror aldrig, at det bliver sådan, at en enlig mor i Danmark får brug for to biler, og hvis det er det, der skal til, for at opfylde hr. Ole Birk Olesens hede ønsker, tror jeg bare, at så er der lang vej, før vi er enige. Jeg tror ikke, det er hensigtsmæssigt, at enlige forældre har to biler.